钦定古今图书集成/明伦汇编/闺媛典/第068卷 > 陈予启继室陈氏
## 钦定古今图书集成/明伦汇编/闺媛典/第068卷 > 陈予启继室陈氏

按《定兴县志》：陈予启继室陈氏，丙子之变，启被执，氏
年十九，子方二周，闭门抚孤，日夜号泣焚祝，以冀夫
归。越五载，适有自东逃回者，云：“予启不胜苦，已死矣。”
氏痛哭几绝，乃唤前子，托以孤曰：“我所以不死者，冀
尔父归耳。今已矣，幼弟以累尔。”遂不食数日而死。